Na temelju članka 54. stavka 1. Zakona o ustanovama (»Narodne novine«, broj 76/93, 29/97, 47/99, 35/08 i 127/19), članka 98. Zakona o odgoju i obrazovanju u osnovnoj i srednjoj školi (»Narodne novine« broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18 i 98/19 ) i članka 58. Statuta V. osnovne škole Varaždin (»Službeni vjesnik Grada Varaždina« broj 2/19) Školski odbor V. osnovne škole Varaždin uz prethodnu suglasnost Grada Varaždina dana 14. srpnja 2020. donosi

IZMJENE STATUTA

Članak 1.

U Statutu V. osnovne škole Varaždin (»Službeni vjesnik Grada Varaždina« broj 2/19) u članku 14. stavku 2. riječi: »uredu državne uprave« zamjenjuju se riječima: »upravnom tijelu županije nadležnom za poslove obrazovanja«.

Članak 2.

U članku 56. stavku 2. riječi: »ured državne uprave« zamjenjuju se riječima: »upravno tijelo županije nadležno za poslove obrazovanja«.

Članak 3.

U članku 75. stavku 1. točki 1. riječi: »radnom odnosu« zamjenjuju se riječju: »radu«.

U točki 2. riječi: »propisima kojima se uređuju radni odnosi dovode do prestanka ugovora o radu« zamjenjuju se riječima: »općim propisima o radu dovode do prestanka radnog odnosa«.

Članak 4.

Članak 78. mijenja se i glasi:

»U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog statuta, članovi Školskog odbora obvezni su utvrditi postojanje razloga i činjenica za razrješenje.«.

Članak 5.

Članak 79. mijenja se i glasi:

»O prijedlogu za razrješenje ravnatelja članovi Školskog odbora odlučuju tajnim glasovanjem.«.

Članak 6.

Članak 80. mijenja se i glasi:

»Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.«.

Članak 7.

U članku 94. stavku 2. riječi: »ureda državne uprave« zamjenjuju se riječima: »upravnog tijela županije nadležnog za poslove obrazovanja«.

U stavku 3. riječi: »ured državne uprave u županiji nadležan za poslove obrazovanja« zamjenjuju se riječima: »upravno tijelo županije nadležno za poslove obrazovanja«.

Članak 8.

U članku 95. stavku 2. riječi: »ureda državne uprave« zamjenjuju se riječima: »upravnog tijela županije nadležnog za poslove obrazovanja«.

Članak 9.

Članak 150. mijenja se i glasi :

»Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.«.

Članak 10.

U članku 157. riječi: »ured državne uprave« zamjenjuju se riječima: »upravno tijelo županije nadležno za poslove obrazovanja«.

Članak 11.

Ove Izmjene Statuta stupaju na snagu dan nakon dana objave na oglasnoj ploči Škole, a objavit će se u »Službenom vjesniku Grada Varaždina«.

KLASA: 012-03/19-01/01

URBROJ: 2186-100-01-20-3

Varaždin, 14. srpnja 2020.

Predsjednica Školskog odbora:

Ljerka Stupar, v.r.

Ove Izmjene Statuta objavljene su na oglasnoj ploči Škole dana 14. srpnja 2020. godine, a stupile su na snagu 15. srpnja 2020. godine.

Ravnatelj Škole:

Mario Šipek, dipl. pov., v.r.